Jerevan

Jerevan (: ; ) on Armenian pääkaupunki ja maan suurin kaupunki. Vuonna 2011 kaupungin asukasluku oli 1 060 138, kymmentä vuotta aiemmin asukkaita oli 1 103 488 (vuonna 2001). Kaupunki sijaitsee Hrazdan-joen varrella. Jerevan on Kaukasian alueen teollinen, kulttuurinen ja tieteellinen keskus. == Historia == Arkeologiset kaivaukset ovat osoittaneet, että nykyisen Jerevanin paikalla sijaitsi jo ainakin 700-luvulla eaa. sotilaslinnoitus nimeltään Erebuni. Sen jälkeen paikka on ollut tärkeä karavaanireittien risteyskohta Euroopan ja Intian välillä. Kaupunkia on kutsuttu nimellä Jerevan ainakin 600-luvulla, jolloin se oli Persian vallan alla olleen Armenian pääkaupunki. Strategisesti tärkeänä, Jerevanista taisteltiin useasti vuosisatojen aikana ja välillä se kuului osaksi Persiaa ja välillä kaupunkia hallitsivat ottomaanit. Vuonna 1826 kaupunki joutui Venäjän haltuun, seuraavana vuonna persialaiset luovuttivat sen virallisesti venäläisille. Venäjän vallankumouksen 1918 jälkeen kaupunki oli kolme vuotta itsenäisen Armenian pääkaupunkina tullakseen Armenian Neuvostotasavallan pääkaupungiksi osana Neuvostoliittoa. Neuvostoliiton romahtamisen jälkeen 1991 Jerevanista tuli itsenäisen Armenian pääkaupunki. ==Liikenne== Jerevanin rautatieasema on Armenian rautateiden tärkein henkilöliikenteen rautatieasema. Se sijaitsee 14 kilometriä Masisista pohjoiskoilliseen vievällä rataosuudella. Rataosuuden pääasemat ovat Masis (risteysasema)–Jerevan–Arabkir–Abovjan–Nurnus (risteysasema). Jerevanin kaukojunayhteydet ovat kärsineet merkittävästi maan ja Azerbaidžanin välisestä jännitteestä, jonka johdosta kansainvälinen liikenne on poikki monella rataosuudella. Armenian päälentoasema, Zvartnotsin kansainvälinen lentoasema, sijaitsee kaupungin keskustasta 12 kilometriä länsilounaaseen. == Nähtävyyksiä == Jerevanissa on lukuisia museoita, kuten Kansallisgalleria ja käsikirjoitusmuseo MatenadaranAamulehti sivu B23, 1.10.2010. Oopperatalon aukiolla, jota kutsutaan myös Vapauden aukioksi, on 1933 valmistunut oopperaYerevan Opera Theatre armeniadiscovery.com. Viitattu 7.9.2022 . Oopperatalon lähettyvillä on Cascades-patsaspuisto. Jerevanin kuuluisimpia muistomerkkejä ovat Äiti Armenia sekä Kansanmurhan muistomerkki Tsitsernakaberd. ===Eläintarhat ja huvipuistot=== Jerevanin eläintarha perustettiin vuonna 1940. Eläintarha on korjattu sen päästyä 1990-luvulla menemään heikompaan kuntoon. Eläintarhassa on norsuja, kotkia, karhuja, kameleita ja 260 muuta eläinlajia.Yerevan Zoo Armeniapediassa Waterworld on vesipuisto Jerevanissa. Puistossa on useita altaita, baareja ja ravintoloita. armenianow.com Jerevanista Sevan järvelle vievän tien varrella sijaitsee Play City -huvipuisto. Huvipuistossa on keilarata, elokuvateatteri, paintball-rata, mikroautorata ja videopelihuone. playcity.info ==Kuvagalleria== Tiedosto:Mount Ararat and the Yerevan skyline.jpg|Jerevan ja Ararat-vuori Tiedosto:Erevan - La mère Arménie.JPG|Äiti Armenia-monumentti Tiedosto:Elite Plaza Business Center at Night.jpg|Jerevanin keskustaa yöllä Tiedosto:Armenia Museum of Art and History.jpg|Armenian kansallisgalleria Tiedosto:Yerevan, Yerevan Opera, Armenian Academic Opera and Ballet Theater, Armenia.jpg|Armenian oopperateatteri Tiedosto:Armenian Genocide Museum- Institute 3.JPG|Tsitsernakaberd Tiedosto:Zvartnots airport.jpg|Zvartnotsin kansainvälinen lentoasema Tiedosto:2014 Erywań, Budynek Zgromadzenia Narodowego Republiki Armenii.jpg|Armenian kansalliskokouksen rakennus Tiedosto:Hrazdan Stadium 2013, Yerevan.jpg|Hrazdan Stadium Tiedosto:David of Sasun Yerevan.jpg|Jerevanin rautatieasema == Katso myös == * Radio Jerevan == Lähteet== ==Aiheesta muualla== * Luokka:Seulonnan keskeiset artikkelit